2. ลักษณะการประกอบธุรกิจ

ความเป็นมาของบริษัท

บริษัทโรงพยาบาลบำรุงราษฎร์ จำกัด (มหาชน) ( “BH” “บริษัทฯ” หรือ “โรงพยาบาล”)
เป็นเจ้าของและผู้ดำเนินกิจการโรงพยาบาล,
ศูนย์การรักษาผู้ป่วยนอกและศูนย์ส่งเสริมสุขภาพทั้งในประเทศไทยและต่างประเทศ เมื่อปี พ.ศ.
2523 บริษัทฯได้เริ่มเปิดดำเนินกิจการภายใต้ชื่อโรงพยาบาลบำรุงราษฎร์ ในกรุงเทพมหานคร
และด้วยการเจริญเติบโตอย่างต่อเนื่องทำให้ โรงพยาบาลบำรุงราษฎร์
พัฒนาเป็นศูนย์การแพทย์เอกชนที่ใหญ่ที่สุดในเอเชียตะวันออกเฉียงใต้
เพื่อเป็นการตอบสนองความต้องการของผู้ใช้บริการ โรงพยาบาลบำรุงราษฎร์
ได้ขยายกิจการทั้งในกรุงเทพฯ และต่างประเทศโดยกิจการด้านต่างประเทศ ทางบริษัทฯ
ได้ดำเนินการผ่านบริษัท บริษัท บำรุงราษฎร์ อินเตอร์เนชั่นแนล จำกัด หรือ “BI”
ซึ่งเป็นบริษัทย่อยที่จัดตั้งขึ้นใหม่ในเดือนพฤศจิกายน 2547 โดยบริษัท ฯ ถือหุ้นร้อยละ100

การเปลี่ยนแปลงที่สำคัญในปี 2547

-   เมื่อวันที่ 28 เมษายน 2547 ผู้ถือหุ้นของบริษัทฯ ได้มีมติ
    ให้เปลี่ยนแปลงมูลค่าหุ้นที่ตราไว้ของบริษัท จากหุ้นละ 5 บาท เป็นหุ้นละ 1 บาท
    และแก้ไขจำนวนของทุนจดทะเบียนของบริษัทจาก 184,540,537 หุ้น มูลค่าหุ้นละ 5 บาท
    เป็น 922,702,685 หุ้น มูลค่าหุ้นละ 1 บาท

-   เมื่อวันที่ 15 มิถุนายน 2547 ที่ประชุมวิสามัญผู้ถือหุ้นของบริษัทฯ ได้มีมติอนุมัติให้ซื้อ
    กิจการโรงพยาบาล จาก บริษัท บำรุงราษฎร์ เมดิคอล เซ็นเตอร์ จำกัด
    ซึ่งเป็นบริษัทย่อยของบริษัท โดยการซื้อกิจการครั้งนี้ บริษัทได้ซื้อสังหาริมทรัพย์
    รวมทั้งรับโอนใบอนุญาตที่เกี่ยวข้องรับโอนสิทธิหน้าที่ตามสัญญาต่าง ๆ
    และรับโอนพนักงานทั้งหมดที่เกี่ยวข้องกับกิจการ โรงพยาบาล
    โดยบริษัทได้ดำเนินการซื้อกิจการดังกล่าวแล้วเสร็จ เมื่อวันที่ 31 กรกฏาคม 2547
    และเริ่มดำเนินการโรงพยาบาลในนามของบริษัท ในวันที่ 1 สิงหาคม 2547
    โดยการเช่าอาคารโรงพยาบาลของ บริษัท บำรุงราษฎร์ เมดิคอล เซ็นเตอร์ จำกัด

-   เมื่อวันที่ 16 มิถุนายน 2547 บริษัทได้ออกหุ้นสามัญจำหน่ายแก่ บรรษัทเงินทุนระหว่างประเทศ
    จำนวน 9,500,000 หุ้น มูลค่าที่ตราไว้หุ้นละ 1 บาท ในราคาขายหุ้นละ 11.643334 บาท
    ซึ่งเป็นราคากำหนดจากค่าเฉลี่ยของราคาซื้อขายหุ้นของบริษัทฯ
    ในตลาดหลักทรัพย์แห่งประเทศไทย โดยมีมูลค่ารวมทั้งสิ้น 110,611,673 บาท มีผลให้บริษัทฯ
    มีทุนชำระแล้วเพิ่มขึ้นจาก 663,409,365 บาท เป็น 672,909,365 บาท

-   เมื่อวันที่ 16 มิถุนายน 2547 บริษัทได้ลงทุนเพิ่ม ในบริษัท บำรุงราษฎร์ เมดิคอล เซ็นเตอร์
    จำกัด โดยการซื้อหุ้นจาก บรรษัทเงินทุนระหว่างหประเทศ จำนวน 3,060,623 หุ้น
    ในราคาหุ้นละ 72.28050 บาท รวมเป็นเงิน 221,223,346 บาท
    ทำให้สัดส่วนการถือหุ้นของบริษัทฯ ในบริษัทดังกล่าวเพิ่มขึ้นจากร้อยละ 97.45 เป็นร้อยละ
    100

-   เมื่อวันที่ 24 สิงหาคม 2547
    บริษัทกรุงเทพประกันภัยผู้ถือหุ้นกู้แปลงสภาพไม่มีประกันชนิดไม่มีตัวแทนผู้ถือหุ้นกู้จำนวน 200
    ล้านบาท ได้ขอใช้สิทธิแปลงสภาพหุ้นกู้ทั้งจำนวนในราคาแปลงสภาพ 3.50 บาท ต่อ 1
    หุ้นสามัญ โดยให้มีผลในวันที่ 25 สิงหาคม 2547 ภายหลังการแปลงสภาพดังกล่าว
    มีผลทำให้บริษัทมีทุนชำระแล้วเพิ่มขึ้นจาก 672,909,365 บาท เป็น 730,052,222 บาท

-   เมื่อวันที่ 4 ตุลาคม 2547 คณะกรรมการบริษัท ได้มีมติอนุมัติ การลงทุน ในบริษัท เอเชียน
    ฮอลพิทอล อิงค์ ซึ่งเป็นผู้ดำเนินกิจการโรงพยาบาลเอกชนขนาด 258 เตียง ในกรุงมะนิลา
    ประเทศฟิลิปปินส์ โดยการลงทุนดังกล่าวจะลงทุนผ่าน บริษัท บำรุงราษฎร์ อินเตอร์เนชันแนล
    จำกัด (เดิมชื่อ บริษัท บีเอช อเวนิว จำกัด) ซึ่งเป็นบริษัทย่อยของบริษัท

-   เมื่อวันที่ 21 ตุลาคม 2547 ผู้ถือหุ้น ของบริษัท บี.เอช.อเวนิว จำกัด
    ได้มีมติพิเศษให้เปลี่ยนชื่อบริษัทจาก “ บริษัท บี.เอช. อเวนิว จำกัด ” เป็น “ บริษัท
    บำรุงราษฎร์ อินเตอร์เนชันแนล จำกัด” และให้เพิ่มทุนจดทะเบียนจาก 1 ล้านบาท เป็น 600
    ล้าน

-   เมื่อวันที่ 2 พฤศจิกายน 2547 บริษัทได้ลงทุนเพิ่มในบริษัทบำรุงราษฎร์ อินเตอร์เนชันแนล
    จำกัด โดยการซื้อหุ้นเพิ่มทุน จำนวน 5,990,000 หุ้น มูลค่าหุ้นละ 100 บาท (ราคาพาร์)
    รวมเป็นจำนวนเงิน 599,000,000 บาท

2.2 ภาพรวมการประกอบธุรกิจของกลุ่มบริษัท

ผังโครงสร้างองค์กร

บริษัท โรงพยาบาลบำรุงราษฎร์ จำกัด (มหาชน) (“BHPCL”) เป็น Holding Company
ถือหุ้นร้อยละ 100 ในบริษัทบำรุงราษฎร์ เมดิคอล เซ็นเตอร์ จำกัด, บริษัท ไวทัลไลฟ์ จำกัด
และในบริษัท บำรุงราษฎร์ อินเตอร์เนชั่นแนล จำกัด และถือหุ้นร้อยละ25 ใน บริษัท แอล เอส
คลีนนิ่ง จำกัด และประกอบกิจการโรงพยาบาลเอกชนขนาด 554 เตียงในกรุงเทพมหานคร

บริษัท บำรุงราษฎร์ เมดิคอล เซ็นเตอร์ จำกัด (“BMC”) เป็นเจ้าของอาคารโรงพยาบาล
และให้บริษัท โรงพยาบาลบำรุงราษฎร์ จำกัด (มหาชน) เช่าอาคารดังกล่าว

บริษัท บำรุงราษฎร์ อินเตอร์เนชั่นแนล จำกัด (“BI”) (เดิมชื่อ บริษัท บี.เอช.อเวนิวจำกัด)
เป็นผู้ดำเนินการด้านกิจการต่างประเทศของบริษัทซึ่งรวมถึงรับจ้างบริหารจัดการโรงพยาบาลในประเทศพม่าและบังคลาเทศ
ตลอดจนการลงทุนในประเทศฟิลิปปินส์และดูไบ โดยจะเริ่มเปิดดำเนินงานในปี 2548

บริษัท ไวทัลไลฟ์ จำกัด (“VTL“) เป็นศูนย์ส่งเสริมสุขภาพแบบครบวงจร
เชี่ยวชาญทางด้านการให้บริการป้องกันและรักษาเพื่อชะลอความเสื่อมของร่างกาย
โดยเริ่มเปิดให้บริการในปี 2544

บริษัท แอล. เอส คลีนนิ่ง จำกัด (“LS.”) ปัจจุบันหยุดดำเนินกิจการ

โครงสร้างรายได้ 

หน่วย: ล้านบาท

  ------------------------ ---------------- ---------- -------- ---------- -------- ---------- --------
  บริษัท                     % การถือหุ้นของบริษัท ปี 2547              ปี 2546              ปี 2545     

                                            รายได้รวม   %        รายได้รวม   %        รายได้รวม   %

  บมจ. โรงพยาบาลบำรุงราษฎร์  -                2,560      44.07    68         1.47     54         1.47

  บจ.                      100              3,212      55.29    4,534      98.14    3,607      98.28
  บำรุงราษฎร์เมดิคอลเซ็นเตอร์                                                                       

  บจ. ไวทัลไลฟ์              100              37         0.64     18         0.39     9          0.25

  จ. บำรุงราษฎร์             100              -          0.00     -          0.00     -          0.00
  อินเตอร์เนชั่นแนล                                                                                

  บจ. แอล. เอส คลีนนิ่ง       25               -          0.00     -          0.00     -          0.00

  รวม                                       5,809      100.00   4,620      100.00   3,670      100.00
  ------------------------ ---------------- ---------- -------- ---------- -------- ---------- --------

เป้าหมายการดำเนินธุรกิจ

1. การขยายพื้นที่เพื่อรองรับจำนวนผู้ป่วยที่เพิ่มมากขึ้นในอนาคตของโรงพยาบาลในกรุงเทพมหานคร
โรงพยาบาลคาดว่าด้วยพื้นที่ที่มีอยู่ในปัจจุบัน อาจจะรองรับปริมาณผู้ป่วยที่เพิ่มขึ้นได้เพียงอีก 2-3 ปี
ดังนั้น โรงพยาบาลจึง ได้เริ่มก่อสร้างอาคารหลังใหม่ซึ่งมี 22 ชั้น ในปี 2546 โดย 10
ชั้นแรกของอาคารจะเป็นพื้นที่จอดยานพาหนะได้ประมาณ 800 คัน และอีก 12 ชั้นที่เหลือ
จะเป็นพื้นที่บริการสำหรับผู้ป่วยนอก และส่วนสำนักงานบริหารจัดการของโรงพยาบาล
ซึ่งคาดว่าจะแล้วเสร็จในปี 2549

2. คงไว้ซึ่งคุณภาพของการบริการในระดับสากล: โรงพยาบาลบำรุงราษฎร์
ถือเป็นโรงพยาบาลแห่งแรกในเอเชียที่ได้รับการรับรองคุณภาพโรงพยาบาลระดับสากล โดย Joint
Commission International Accreditation (JCIA)

3. การขยายธุรกิจในต่างประเทศ :
ตามแผนการขยายฐานลูกค้าและเพื่อให้บรรลุวัตถุประสงค์ในการเป็นผู้นำในระดับภูมิภาค
โรงพยาบาลมีเป้าหมายในการที่จะขยายการบริการของโรงพยาบาลไปยังต่างประเทศ
โดยบริษัทได้วางนโยบายให้ บริษัท บำรุงราษฎร์ อินเตอร์เนชั่นแนล จำกัด
เป็นผู้ดำเนินการในด้านนี้ในตลาดกลุ่มเป้าหมาย

4. เพิ่มความพึงพอใจให้แก่ลูกค้า :
โรงพยาบาลมีวัตถุประสงค์ในการเพิ่มความพึงพอใจสูงสุดแก่ลูกค้า
โดยการมุ่งเน้นไปที่ความต้องการเริ่มแรกของลูกค้า,
การฝึกอบรมพนักงานและการใช้เทคโนโลยีสารสนเทศที่ทันสมัย

ความคืบหน้าของเป้าหมายการดำเนินธุรกิจในปี 2547

1. การขยายพื้นที่การให้บริการ: ปัจจุบันกำลังก่อสร้างอาคารใหม่ ซึ่งมี 22 ชั้น
เพื่อรองรับผู้ป่วยที่เพิ่มขึ้น โดยปัจจุบัน 10
ชั้นแรกของอาคารดังกล่าวได้ก่อสร้างแล้วเสร็จและเปิดให้บริการรับจอดรถแก่ลูกค้าและพนักงานของบริษัทจำนวน
8 ชั้น

2. การเป็นผู้นำในการให้บริการทางการแพทย์ในภูมิภาค : โรงพยาบาลบำรุงราษฎร์
มีการพัฒนาคุณภาพอย่างต่อเนื่อง ซึ่งมีผลทำให้โรงพยาบาลยังเป็นผู้นำทางด้านคุณภาพ
ดังจะเห็นได้จากการที่โรงพยาบาลเป็นโรงพยาบาลเอกชนแห่งแรกที่ได้รับการรับรองคุณภาพโรงพยาบาลไทย
(HA) และเป็นโรงพยาบาลแห่งแรกในเอเซียที่ได้รับการรับรองคุณภาพโรงพยาบาลระดับสากลโดย
JCIA

3. การขยายธุรกิจไปต่างประเทศ :
โรงพยาบาลเปิดและขยายตลาดผู้ป่วยชาวต่างชาติแห่งใหม่ซึ่งมีผลทำให้รายได้จากกิจการโรงพยาบาลเพิ่มขึ้นร้อยละ
25 และ บ.บำรุงราษฎร์ อินเตอร์เนชั่นแนล ได้ถูกก่อตั้งขึ้นมาเพื่อรองรับการลงทุนในต่างประเทศ
และได้ประสบผลสำเร็จในการลงทุนในประเทศฟิลิบปินส์